Sony sny prys van PlayStation Vita | Nuus24
Tokio – Sony het Maandag die prys van sy sukkelende PlayStation Vita in Japan gesny in ‘n poging om die verkope van dié toestel te verbeter.Die Vita het die afgelope tyd nie goed verkoop nie omdat al hoe meer mense goedkoper of gratis speletjies op hul slimfone of tabletrekenaars verkies.Sony het die prys van sy Vita met 3G en Wifi met 10 000 yen (sowat R950) gesny na ‘n prys van 19 980 yen (sowat R1 900).Die maatskappy het in ‘n verklaring bygevoeg dat ander Vita-toestelle se pryse ook gesny sal word. Dit is nog nie bekend of dié prysverlaging ook in ander lande, insluitend Suid-Afrika, sal volg nie.Die aankondiging kom kort na Sony joernaliste verlede maand na ‘n byeenkoms op 20 Februarie in New York uitgenooi het. Die maatskappy sal na verwagting sy nuwe PlayStation 4 by dié byeenkoms bekendstel.– Volg Nuus24 op Twitter - Reuters